แนวโน้มดัชนีเช้ายังมีลุ้นขึ้นระดับ 1,000 จุด
นักวิเคราะห์ฯคาดตลาดหุ้นไทยเช้านี้ลุ้นขึ้นทดสอบ 999-1,000 จุด จากแรงซื้อของนักลงทุนต่างชาติที่ยังเข้ามาอย่างต่อเนื่อง
15 ต.ค. 2553

นักวิเคราะห์ฯคาดตลาดหุ้นไทยเช้านี้ลุ้นขึ้นทดสอบ 999-1,000 จุด จากแรงซื้อของนักลงทุนต่างชาติที่ยังเข้ามาอย่างต่อเนื่อง
 




นายเทิดศักดิ์ ทวีธีรธรรม ผู้อำนวยการอาวุโสฝ่ายวิจัยไทย บล.เอเชียพลัส กล่าวว่า ตลาดหุ้นไทยเช้านี้มีโอกาสปรับขึ้นไปทดสอบ 999-1,000 จุด จากแรงซื้อของนักลงทุนต่างชาติที่ยังเข้ามาอย่างต่อเนื่อง แต่เมื่อดัชนีปรับขึ้นไปก็ต้องระมัดระวังแรงขายทำกำไรออกมา เนื่องจากนักลงทุนในประเทศยังมีความวิตกกังวลเรื่องเงินบาทที่ยังแข็งค่า และกำลังติดตามดูว่าในการประชุมกนง.ที่จะถึงนี้จะมีมาตรการอะไรออกมาเพิ่มเติมหรือไม่ 
โดยได้แนะนำให้ลดพอร์ตการลงทุนเหลือ 15-20% เมื่อดัชนีปรับขึ้นไปมาก ๆ และให้เตรียมเม็ดเงินไว้เข้าซื้อใหม่เมื่อดัชนีปรับตัวลงมา
ส่วนตลาดหุ้นอื่นในภูมิภาคเอเชียเช้านี้แกว่งตัวในแดนลบเป็นส่วนใหญ่หลังดาวโจนส์ปิดลบเมื่อคืนนี้    พร้อมให้แนวรับ 980 จุด แนวต้าน 1,000 จุด